Sushi hiro ร้านซูชิที่กำลังเป็นที่นิยม ด้วยราคาที่เหมาะสมกับคุณภาพ ไม่แพงจนเกินไป และวัตถุดิบก็สดใหม่ จึงรู้สึกได้ถึงความหอมหวานของปลาดิบ ร้านนี้กำลังขยายสาขามากขึ้นเรื่อยๆ เริ่มจาก The Shoppe พระราม9 ที่ปัจจุบันก็ยังคงคุณภาพของทั้งอาหารและบริการได้อย่างดีมาก ทำให้มีคนไปใช้บริการจำนวนมาก ต้องรอคิวทุกครั้ง ส่วนสาขาอื่นที่เคยไปใช้บริการ ได้แก่ The crystal ราชพฤกษ์,  The season อารีย์ ก็ยังจัดว่าค่อนข้างดี แต่สาขาที่ไม่แนะนำให้ไปใช้บริการคือ The up พระราม3 ทั้งความสดของปลาดิบและปริมาณ รวมทั้งบริการนั้นด้อยกว่าทุกสาขา จึงเป็นสาขาที่ไม่ต้อรอคิว ส่วนสาขา Riverside Plaza เป็นสาขาที่เพิ่งเปิดใหม่ แต่ก็มีลูกค้ามาใช้บริการกันพอสมควร เมนูที่สั่งได้แก่ Salmon sashimi เนื้อปลาหั่นมาให้อย่างหนา ความสดดีพอสมควรแต่ก็ยังสู้สาขา Shoppe พระราม9ไม่ได้, FoieGras sushi ชิ้นเล็กไปหน่อย แต่ก็ Burn มาได้หอมกำลังดี, Hotate Mentai sushi อร่อยมาก Burn ได้หอม ตัวหอยสดไม่คาว, Spicy tuna roll เมนูนี้ชอบเป็นพิเศษ เป็น Rollไส้อโวคาโด topping ด้วยทูน่าสับ แล้วราดด้วยซอส Spicy แต่อโวคาโดวันนี้น่าจะค่อนข้างดิบ จึงมีความแข็งและไม่มีรสหวาน, Salmon Tartare เนื้อปลาแซลมอนสับ ใส่ถาดมาคู่กับไข่ปลาแซลมอน โรยด้วยต้นหอมสับ เสริฟพร่ฃ้อมสาหร่ายชุบแป้งทอด เนื้อปลาหวาน ตัดด้วยความเค็มของไข่ปลาทำให้ไม่เลี่ยน ทานคู่กับสาหร่ายทอดหอมๆ ราดด้วยซอยโชยุ ลงตัวมาก ส่วนเครื่องดื่มนั้นเป็นชาเขียวเย็น ที่มีความหอมของขาเขียวแท้ๆ ไม่ใช่แค่ใส่สี แถมเติมได้ไม่อั้น หลังตากจบเมนูของคาวแล้ว ก็จะมีขนมหวานถ้วยเล็กๆแถมให้ฟรี เมื่อก่อนเป็นคัสตาร์ท แค่ตอนนี้เป็นโมจิพร้อมถั่วแดงบด โรยด้วยน้ำตาลทรายแดง ราดด้วยน้ำเชื่อม กินหมดในคำเดียว โดยรวมแล้ว คิดว่าสาขานี้เป็นสาขาที่น่าใช้บริการอีกสาขาหนึ่ง การบริการถือว่าใช้ได้